ครม.เห็นชอบออกสลากการกุศล 3 ชุด
คณะรัฐมนตรี เห็นชอบให้สำนักงานสลากฯ รับผิดชอบออกสลากการกุศล 3 ชุด วงเงิน 7,120 ล้านบาท
9 มี.ค. 2553

คณะรัฐมนตรี เห็นชอบให้สำนักงานสลากฯ รับผิดชอบออกสลากการกุศล 3 ชุด วงเงิน 7,120 ล้านบาท
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติตามมที่กระทรวงการคลังเสนอให้สำนักงานสลากกินแบ่งรัฐบาล ออกสลากการกุศลงวดพิเศษจำนวน 3 ชุด วงเงินประมาณ 7,120 ล้านบาท แบ่งเป็นดังนี้
1.สลากการกุศลเพื่อพัฒนาศิริราช สู่สถาบันการแพทย์ชั้นเลิศในเอเชียอาคเนย์ จำนวน 5,000 ล้านบาท
2.สลากการกุศลของมูลนิธิ มิราเคิล ออฟ ไลฟ์ เป็นเงินจำนวน 1,075 ล้านบาท
และ3. สลากการกุศลของมูลนิธิรามาธิบดี ในพระราชูปถัมภ์ของสมเด็จพระเทพรัตนราชสุดาฯ สยามบรมราชกุมารี เป็นเงิน 1,056 ล้านบาท
ทั้งนี้ การออกสลากการกุศลดังกล่าว ได้มอบหมายให้สำนักงานสลากกินแบ่งรัฐบาล เป็นผู้จัดพิมพ์ จำหน่าย และจ่ายรางวัล ซึ่งหมายความถึงการกำหนดวันออกสลากด้วย